Diari Oficial de la Generalitat Valenciana


Sumari del DOGV 4067, del 20-08-2001 (2001/7074)

ACORD de 31 de maig de 2001, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana de Canals, que fa referència a la correcció d'errada material en la Unitat d'Execució núm. 10, a l'efecte de la seua aprovació definitiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7074


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Canals
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a la modificació puntual del Pla General d'Ordenació Urbana de Canals, que fa referència a la correcció d'errada material en la Unitat d'Execució núm. 10, a l'efecte de la seua aprovació definitiva. [2001/X7074]
  
Vist l'expedient tramés per l'Ajuntament de Canals que fa referència a la modificació puntual del Pla General d'Ordenació Urbana relativa a la correcció d'una errada material en la Unitat d'Execució núm. 10, a l'efecte de la seua aprovació definitiva, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant edicte de l'alcalde. Després del pertinent període d'exposició pública, en el qual no es van presentar al·legacions, va ser aprovat provisionalment pel ple municipal en la sessió realitzada el dia 9 de març de 2001.
  
Segon. La Comissió Territorial d'Urbanisme en la sessió realitzada el dia 21 de maig de 1996 va aprovar definitivament la redelimitació de la Unitat d'Execució U-10 de Canals, objecte de la present correcció d'errades.
  
La redelimitació es plantejava a fi de possibilitar el compliment conjunt dels deures d'equidistribució i urbanització, fonamentalment a través de les següents mesures.
  
1. Exclusió de les edificacions consolidades que donen a l'avinguda de València, c/ El Salvador, Plaça Major, c/ Beat Factor, c/ Fra Matías Ferrer i Plaça de la Pau.
  
2. En el front que dóna al c/ El Salvador, Plaça Major i c/ Beat Factor, el límit de la unitat d'execució es traslladava a una franja de 25 metres paral·lela a les línies de façada, excloent la superfície edificada.
  
3. Reducció d'alçàries.
  
4. Exclusió del riu de la superfície reparcel·lable.
  
L'objecte de la correcció d'errades consisteix en la modificació del plànol denominat Estat proposat. S'afirma que s'ha detectat un error de grafisme, ja que en la franja de la unitat que dóna al c/ El Salvador en la seua trobada amb el Parc Calixt III s'inclou una edificació consolidada dins d'aquesta, i deixa d'altra banda com a sòl urbà i fora de la unitat un tram del llit.
  
Tercer. Amb data 9 d'abril de 2001 l'Ajuntament de Canals tramet la documentació relativa a la correcció d'errades i adjunta un nou pla corregit denominat Estat proposat.
  
Quart. Canals té un Pla General d'Ordenació Urbana aprovat definitivament per la Comissió Territorial d'Urbanisme el dia 27 de novembre de 1984.
  
La redelimitació de la Unitat d'Execució núm. 10 va ser aprovada definitivament per la CTU el 6 d'octubre de 2000.
  
Cinqué. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta conforme al que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans Generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, (per remissió de la disposició transitòria setena, de la Llei Reguladora de l'Activitat Urbanística), en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 31 de maig de 2001, acorda aprovar definitivament la correcció d'una errada material en la Unitat d'Execució núm. 10 del Pla General d'Ordenació Urbana de Canals.
  
Contra el present Acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.